KLUBI 700
Marty Cowling lendas oma mootorratta otsast,
lüües oma pea nii kõvasti ära,
et see purustas ta kiivri ja tekitas ajju mõrad.
Ühtlasi murdis ta mitmeid luid.
Kui üks talumees ta leidis,
oli ta elutu ja lebas omaenda vereloigus.
Arstid ei andnud talle just palju lootust,
mistõttu kuidas temast siis ikkagi imelaps sai?
Kohe näete.
TÄNASE PÄEVA IMED
Seda oli raske uskuda.
Olin üsna šokis.
Küsisin muudkui ühtesid-samu küsimusi,
palvetasin ja püüdsin mitte kokku variseda.
See oli 2019. aasta oktoobris,
kui Shery Cowling oli sõprade- ja perega kruiisil,
võttis ta mees Marty ette rattasõidu Oklahomasse ja Arkansasesse.
Marty oli sõitnud motikatega 40 aastat
ja läbinud tuhandeid kilomeetreid nii USAs kui Euroopas.
Shery helistas talle pühapäeval, et küsida, kuidas tal läheb.
Helistasin, aga ta ei vastanud.
Samas teadsin, et ta peaks olema teel koju,
kuna ta tahtis jõuda pühapäeva-õhtusele teenistusele.
Nii arvasin, et tal on iga minut arvel.
Sheryl polnud aimugi, et Martyl oli olnud kohutav õnnetus.
Ta keha leiti 36 m kauguselt oma mootorrattast.
Shery aga kuulis õnnetusest alles 2 päeva hiljem,
kui ta laev sadamasse jõudis.
Marty vend ja vennanaine andsid selle uudise edasi.
Ütlesin kuuldu peale esimese asjana: "Istume maha ja palvetame."
Sest olin kuulnud,
et probleemide korral tuleb esimese asjana palvetada
ja alles siis tegutseda.
Neil kulusid järgmised 8 tundi haiglasse sõiduks Arkansasesse,
paludes ja lootes, et Marty jääks ellu.
Kui Shery lõpuks kohale jõudis, polnud ta selleks vaatepildiks valmis.
See oli ebareaalne.
Pigem nagu halb unenägu.
Mõtlesin, kuidas saab üks tugev mees, keda olin tundnud alates 6. klassist -
kes oli mu parim sõber ja hingesugulane
ning alati nii tugev,
korraga lamada haiglavoodis.
Ma lihtsalt ei suutnud uskuda, mida nägin.
Marty oli koomas tänu ajus ja kaelas olevale mõrale.
Ühtlasi oli ta ajus mitmeid verejookse.
Samas hoidis ta siiski kuidagimoodi elust kinni.
Shery sõnul liitus ka nende kogudus palveteks
Marty ellu jäämise ja tervenemise eest.
Isegi inimesed, keda ma ei tundnud,
palvetasid, aitasid ja saatsid meile igasugu asju.
Olime kaetud nii palvetoega,
kui kõige muuga, mida vajasime
nii vaimselt, hingeliselt kui füüsiliselt.
Ilma pere-, sõprade- ja koguduseta poleks me sellest läbi läinud.
Kogu mu elu oli pahupidi pööratud, aga nad olid olemas me jaoks.
Peale 3 nädalat intensiivravis olemist
transporditi Marty pikaajalisse hooldeosakonda,
kus ta vererõhk lõi peagi lakke ja ta organid hakkasid üles ütlema.
Ta neerud ütlesid üles, tal tekkis veremürgitus ja kopsupõletik
ning mitmed muud eluohtlikud lood.
Nende kodukoguduse kaplan Cindy Holters oli seal,
et paluda Marty eest.
Õed ja arstid pingutasid Marty nimel meeletult.
Väliselt tundus, otsekui kõik olnuks tasakaalus,
aga igakord, kui teda vaatama läksin,
ei öelnud õed sõnagi, vaid lihtsalt raputasid pead,
mis andis mõista, et temaga pole hästi.
Keset kõiki neid jõupingutusi tuletas üks õde Sheryle meelde,
et ta jätkaks palvetamist.
Korraga oli jälle kriisiolukord.
Õde vaatas mu poole ja ütles:
"Ma palvetan Marty eest ja te peaks palvetama,
kaasates ka kõik oma tuttavad palvetama."
Helistasime kõigile, keda vähegi teadsime.
Kogudus reageeris taas palvetega.
Kui usupalved Marty eest tõusid üles taeva poole,
stabiliseerus ka ta olukord peagi.
Nägime koheselt palve võimast väge.
Eriti veel paljude inimeste ühtse ja üksmeelse palve väge,
mis kattis Martyt.
Usupalve oli ainus, mida oskasin teha,
sest kõik muu oli mu kontrolli alt väljas.
Marty olukord stabiliseerus,
aga ta ajukahjustuse ulatus oli endiselt teadmata.
Kui Marty koomast välja toodi, proovis Shery temaga ka suhelda.
Ütlesin: "Sul oli mootorratta õnnetus",
mispeale ta vastas: "See pole küll hea."
See oli imeline, sest ta sai aru, millest jutt käib.
Mida tugevamaks ta sai,
seda enam oli selge, et ta mõistusega on kõik hästi.
Ka polnud ta halvatud ega midagi.
Kogu ta seis oli üha enam lootustandev ja julgustav.
Marty taastumine oli pikk ja raske.
Kulus 3 kuud,
enne, kui ta oli piisavalt tugev, et koju saada.
Sellele järgnes veel mitmeid kuid füsioteraapiat.
Täna aga tähistavad Marty ja Shery Jumala headust
ja palveid, mis kandsid ta läbi.
Ta on elus, pea 100% kombes ja me oleme endiselt koos.
See kõik tõestab, et Jumala jaoks pole miski võimatu.
Mitte miski.
Ma poleks küll tahtnud saada "postrite imelapseks",
aga nähes, kuidas palve mõjutas minu olukorda ja taastas mu,
on andnud julgust sirutuda teisteni nende vajaduste keskel,
teades, et Jumal saab võidelda ka nende eest,
nõnda nagu Ta tegi läbi palvete minu eest.
See pole midagi vähemat kui ime.
Igakord, kui Martyt näen, olen ütlemata rõõmus.
Olen nii tänulik, et Jumal tõi ta surmast tagasi
ja ta võib elada.
Olukordi arvestades pidanuks ta mitmeid kordi surema,
sest seisud olid ikka väga haprad ja lootusetud.
Nii pole sellele muud seletust, kui vaid Jeesuse ja Jumala abi.
Marty on elav näide sellest,
et Jumal on elav ja omab kontrolli kõige üle,
mistõttu me lootus on Tema peal.
Mulle nii meeldib see -
Jumal on elav ja omab kontrolli kõige üle.
Meil on hetkel käimas 7-päevane palvenädal
ja mu ees on tuhandeid palvesoove, mis meile on saadetud.
Vaatajate erakorralised vajadused, kes ütlevad: "Jumal, palun aita!"
Loen siinkohal mõned väga tõsised palved ette.
Kellelgi on probleeme südame verevarustusega.
Kellelgi teisel on ajutüve vigastus.
Keegi palub vabanemist alkoholi- ja narkosõltuvusest.
Keegi palub finantse, et maksta medabi ja hambaravi eest.
Keegi palub, et ta 11 last leiaks tee Jeesuse juurde,
seades Ta oma elus esikohale.
Palve, et Jumal aitaks kõiki õpilasi - eriti neid, kel õpiraskused,
et nad jõuaks järgi ja pääseks järgmisesse klassi.
Palve saamaks vabaks üle 50 aasta kestnud migreenist
ja ka palve tervenemaks munasarjavähist.
Need on vaid mõned meile saadetud tuhandetest palvesoovidest.
Piiblis on öeldud, et kus 2-3 inimest on mingi asja pärast ühel meelel koos,
siis mida iganes nad paluvad, see sünnib neile taevase Isa poolt.
Mina ja Wendy palume ühel meelel kõigi nende inimeste eest.
Meil pole aega ja võimekust lugeda kõik need palvesoovid ette,
aga Jumal on kuulnud neid kõiki ja need on Tema südamel.
Ta teab täpselt, mida vajate.
Nii et me liidame oma käed
ja ma palun, et paluksite meiega kaasa.
Ühtlasi ka, ärge pange vastu sellele, mida Jumal on tegemas.
Lihtsalt avage oma süda ja võtke see vastu!
Isa, me palume Jeesuse nimel üheskoos
kõigi nende inimeste eest.
Paljud neist kannatavad ja on seotud.
Paljud hüüavad su poole oma rohkes kannatuses.
Samas meil on Päästja, kes on kogenud me kannatusi
ja kes teab, mis tunne on kannatada.
Nii et me hüüame Su poole, Jumal
ja palume, et puudutaksid neid Jeesuse nimel.
Kellelgi on puusaluumurd.
Seal puusas saab kõik korda just praegu
ja üks ime sünnib Jeesuse nimel.
Paljud hüüavad praegu imede järele.
Paljude lähedased on täna haiglas
ja olles ka näinud täna Marty lugu, te teate, et veel on lootust.
Jumal annab teile lootust, et te lähedane jääb elama.
Võtke see vastu ja hakake seda välja kuulutama,
kaasates ka teisi inimesi palvesse
ja te saate nägema üht imet Jeesuse nimel.
Olen seda ka varem maininud,
aga usun, et keegi inimene ei võtnud seda vastu,
mistõttu nimetan uuesti te kaheksandat selgroolüli.
Jumal on selle just tervendanud,
mistõttu saate istuda sirgelt, kõik saab korda ja kogu valu kaob.
Tänu Sulle, Issand!
Kellelgi on nimmepiirkonnaga probleeme.
Jumal tervendab täna selgroogusid.
Teiegi saate end sirgu ajada, sest Jumal on teid tervendanud.
Kellegi on olnud kõripõletik ja te kaotasite oma hääle.
See pole siiani tagasi tulnud ja te olete hirmunud ning närvis.
Jumal tervendab teid.
Pange oma käsi oma kõri peale ja teadke, et te hääl taastub.
Jeesuse nimel.
Keegi Meredith kannatab hommikuste iiveldushoogude all.
Olete hüüdnud Jumala poole - ka praegu meid vaadates,
sest te süda on nii paha ja koguaeg ajab oksele.
Jumal säästab teid ja te väikest beebit
ja see iiveldus kaob.
Tunnete, kuidas miski kui läbistab te keha
ja tänasest alates olete tugevam,
tuues Jumala auks ilmale igati terve lapse.
Isa, tuleme taaskord Jeesuse nimel Su ette,
tuues Su ette ka oma maa ja rahva.
Issand, me teame rahvana,
et oleme rikkunud Su käske ja teinud pattu Su vastu.
Oleme teinud kohutavaid asju Su silmis.
Palume, et andestaksid meile ja me rahvale tervikuna.
Issand, hoia meid kõige võimaliku halva eest,
sest oleme oma nõrkade juhtide tõttu väga haavatavad.
Palume Sind Jeesuse nimel - kingi meile õiged ja õiglased juhid!
Aitäh Sulle Issand!
Aamen ja aamen.
Kus iganes ka olete - võtke meiega ühendust.
Ühtlasi on see alati suur õnnistus kuulda ka te palvevastustest.
Nii et andke meile teada nii oma palvesoovidest- kui vastustest.
Järgmisena lugu vastusest elu kõige olulisemale küsimusele.
Mis meiega tegelikult juhtub, kui sureme?
Raamatute autor ja uuriv ajakirjanik Lee Strobel
on teinud selles vallas põhjaliku uurimustöö.
Mis vastused see siis annab?
Saate peagi teada.
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liituksid meiega?
Kinkides lootust ja tõotades armastada.
ORVU TÕOTUS
Kanname endaga liiga sageli mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati meiega,
meid rõhudes ja me tõelist rõõmu röövides.
Kuid Jumal ei taha, et oleksime kinni minevikus.
Sa võid olla vaba kõigest sellest taagast.
Saa teada, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
Oleme viimastel aastatel kuulnud rohkesti
nö taevas käimise lugusid.
Osa inimesi on kirjutanud selle kohta raamatuid,
millest on saanud menukid.
Teised jälle on loobunud oma tunnistustest.
Keda ja mida siis uskuda?
See on just see, mida ka Lee Strobel tahtis teada.
Lee Strobel töötas ajalehes Chicago Tribute
noore uuriva ajakirjanikuna,
kui ta naine leidis Jeesuse.
Nii võttis Lee oma missiooniks
lükata ümber või tõestada Jeesuse olemasolu.
2017. aastal sai tema usuteekonnast populaarne film
Kogedes 10 aastat tagasi surma puudutust,
lisas Lee veel ühe raamatu
oma paljude populaarsete raamatute sekka,
uurides seekord surmajärgset elu.
"Kohtuasi taeva kasuks"
vastab Lee sõnul elu kõige olulisemale küsimusele.
Mis juhtub meiega peale seda,
kui sulgeme siin ilmas viimast korda oma silmad?
See on miljoni dollari küsimus.
Meiega on nüüd Lee Strobel isiklikult. Tere tulemast taas me saatesse!
Suur tänu! Tore olla teiega.
Lee, olite 10 aasta tagasi minekul.
Olite arstide sõnul surmast vaid kahe sammu kaugusel.
Mis juhtus?
Mu naine leidis mu teadvusetuna, kutsus kiirabi
ja ma ärkasin juba EMOs.
Olin sammu kaugusel koomast ja kahe sammu kaugusel surmast.
Seejärel kaotasin taas teadvuse.
Mul oli selline haruldane seisund nagu hüponatreemia,
kus naatriumi sisaldus organismis on ülimadal.
Kaotasin seetõttu ühe oma neerudest
ja vaakusin päris pikalt elu ja surma vahel.
Kuid kui raske see olukord ka polnud, see oli ka väga kainestav olukord,
tekitades soovi saada kindlalt teada,
mis juhtub, kui siin ilmas viimast korda silmad suleme.
Kuid te ei käinud selle kogemuse käigus taevas?
Ei, mul selles mõttes polnud surmalähedast kogemust,
kuigi olin väga lähedal sellele.
Olin enne seda küll skeptiline surmalähedaste kogemuste osas,
arvates, et tegu on pigem mingi New Age'i teemaga,
mis pole piisavalt dokumenteeritud.
Samas leidsin oma uurimuste käigus
üle 900 teadusartikli ja teadusliku meditsiinilise uuringu
surmalähedaste kogemuste kohta viimase 40 aasta jooksul.
Mind aga šokeeris ühistegur paljude nende kogemuste juures,
millest ka oma raamatus räägin.
Ehk teisisõnu, inimesed, kes nägid oma kliinilise surma ajal
oma hinge lahus oma ihust,
nägid ja kuulsid asju,
mida nad muidu poleks kuulnud või näinud.
See tõsiasi kinnitab nende kehavälist kogemust
ja tähendab seda, et me hing, vaim ja teadvus
suudavad tegelikult elada üle füüsilise surma.
Kuid kas teadus mitte ei suuda selgitada kõike,
mida inimene surmaprotsessi käigus kogeb?
Öeldakse, et surres vabanevad endorfiinid,
mis panevad inimese naeratama.
Kas teadus saab midagi sellist tõstada?
See on väga hea küsimus ja ma arvasin ise seda sama.
Arvasin, et tegu on lihtsalt hapnikupuudusega,
mingi märgiga sureva aju poolt või hallutsinatsioonidega.
Kuid üks artikkel prestiižses Briti meditsiiniajakirjas
ütles, et seal pole
mingeid alternatiivseid seletusi surmalähedastele kogemustele,
mis peaks lähema uurimise korral vett.
Ükski neist ei suuda selgitada, mis toimub.
Eriti, mis puudutab kehast lahkumist.
Nii näiteks suri üks Maria operatsiooni käigus
ja ta vaim lahkus ta ihust.
Ta nägi pealt oma elustamist, kui ta vaim lahkus,
liikudes välja nii opisaalist kui kogu haiglast.
Kui ta vaim tagasi ta kehasse tuli,
ütles ta: "Muide, haigla katusel on üks tennis.
Meeste vasaku jala sinine tennis, kus varba kohalt on veidi kulunud
ja mille paelad on seotud kanna alla."
Asja mindi uurima ja see tennis tõepoolest oli seal.
See paneb mind kohe raudselt asja uskuma.
Te intervjueerisite professor Scot McKnight'i,
kelle sõnul taevas pole vaid mingi ilus koht pilvede peal.
Mida tema siis usub?
Paljud usuvad ekslikult,
et taevas on mingi teoreetiline kogemus
kusagil pilvede peal,
kus me oleme kui mingid vaimolendid, kellel puudub füüsiline keha.
Piibel aga ei õpeta üldse nii.
Piibel räägib uuest taevast ja uuest maast,
kus Jumal uuendab oma loodut.
Nii et see saab olema vägagi füüsiline paik.
Ilmutuse raamat ei ütle, et Jumal loob uusi asju,
vaid seal on öeldud, et Ta loob kõik uueks.
Nii et meie maailm saab endiselt olema füüsiline maailm,
mis küll keskendub Jumala kummardamisele,
aga kus samas saavad siiski olema erinevad suhted, tegevused,
vastutused, avastamised ja seiklused.
Jumal on ajas piiramatu
ja nii saab meil ka olema piiramatult aega,
et avastada Jumalat.
Ütlete, et kristlik maailmavaade surmajärgse elu kohta
pakub meile parimat lootust ja väljavaadet.
Kuidas nii?
Jaa, isegi ateist Luc Ferry tõdeb,
et uskliku jaoks on kõigist usunditest kristlik vaade kõige kütkestavam,
sest see kätkeb endas maailma täis rõõmu, seiklust ja rahuldustunnet.
Ei mingit nuttu ega pisaraid, vaid terve igavik Jumala ligiolus.
Nii uuendatud vanad suhted kui uued loodavad suhted.
Nii et kui see vastab tõele, kätkeb see endas erakordset tõotust
ja ma usun, et see vastab tõele
nagu ka mu raamat seda mitmeti kinnitab.
Eriti, kui vaadata Jeesuse ülestõusmist,
mis mu meelest on iidse maailma kõige paremini dokumenteeritud lugu.
Meil on piisavalt kinnitusi selle kohta, et Jeesus sai osa surmajärgsest elust.
Kuid mitte ainult.
Olles Jumala Poeg, on Ta ise loonud surmajärgse elu.
Kuidas Ta seda kirjeldab?
Kui koduna.
Ta ütleb, et see maailm siin pole meie kodu,
vaid sealne saab olema me kodu terveks igavikuks.
Te uus raamat "Kohtuasi taeva kasuks" on väljas.
Te elule tuginev film "Kohtuasi Looja kasuks"
oli aga täiega fenomenaalne.
Nii et ehk saab sellest taeva teemastki film?
Saab. See jõuab kinodesse 2022. aasta märtsis.
Wau! See on küll hea uudis!
Raamat "Kohtuasi taeva kasuks" (inglise keeles) leitav internetist.
Olge õnnistatud ja aitäh, et olite meiega!
Oli puhas rõõm!
Kõik peaks endale selle raamatu hankima.
Fantastiline!
Lee on fenomenaalne uuriv ajakirjanik
ja see film...
Apostel Paulus ütles:
"Et ma kuidagi jõuaksin ülestõusmisele surnuist."
See on kõige olulisem päev, mida oodata
ja see saab olema suurepärane.
Sul on kõik, mida arvasid õnneks vaja minevat.
Paljutõotav karjäär,
piisavalt sõpru
ja üha kasvav pere.
Ometi on elu kuidagi tühi. Midagi on nagu puudu.
Vaid Jumal saab anda me elule tõelise tähenduse.
Tõeline õnn peitub Tema tundmises.
Avasta, kuidas Jumal saab muuta su elu.
Vaata "Klubi 700" saadet.
RÕÕM - PÜÜA SEE KINNI!
Tõeline häda.
Jo T teadis peale koroona tulemist, et on tõelises hädas.
Ta kaotas oma töö, ei suutnud üüri maksta
ega omanud ka raha toidu jaoks.
Kust ta siis uue töö ja palvevastused leidis?
Saate kohe teada.
MUUTES ELUSID
Jo T töötas koolides koristajana.
Kui aga koroona tuli ja kõik kinni pandi,
pandi ka koolid kinni.
Nii olin suures hädas,
sest mul polnud raha ei üüri maksmiseks ega toidu jaoks.
Jo T on üksikema.
Ta oli küll kord abielus, aga kui ta kristlaseks sai,
muutus ta hindust abikaasa vägivaldseks,
jättes ta ka koos lastega lõpuks maha.
Jumal pakkus mulle tol ajal jõudu ja tröösti.
Jumal kandis mu eest hoolt igal sammul
ja täitis mind.
Olen selle eest Jumalale igavesti tänulik.
Jo T kuulis,
et Operatsioon Õnnistus avas lastekeskuses köögi.
Jo lapsed käisid peale kooli seal keskuses.
Tänu Jumalale, et sain seal tööd,
sest see katab kõik mu vajadused.
Saan jälle palka ja saan osta kõike eluks vajalikku,
makstes ka õigel ajal üüri.
Kõik mu mured on nüüd kadunud.
Lisaks oma pere eest hoolitsemisele
aitab Jo T ka mitmeid peresid oma kogukonnas,
täites nende vajadusi Kristuse armastusega.
See on kõik tänu Jumala armule
ja ma olen nii tänulik kõigile inimestele,
et saime avada selle kogukonna köögi,
mis pakkus meile pandeemia ajal tööl.
Soovin kogu südamest, et Jumal õnnistaks teid rikkalikult.
Kas pole imeline?
Küsite, kust Jo T veel pärit on?
Indiast!
Me sirutasime abikäe naisele,
kelle hindust mees temast lahutas, kui ta Jumala juurde tuli.
Tahame kutsuda teid kaasa aitama inimesi nagu Jo T
ja miljoneid teisi üle maailma.
See on õnnistus. - Aamen.
Nüüd aga teie küsimuste juurde.
TEIE KÜSITE, MEIE VASTAME
Lance: "Aamose 3:7 on öeldud:
"Tõesti, Issand Jumal ei tee midagi,
ilmutamata oma nõu oma sulaseile prohveteile."
Kas lõpuaegadel poleks Jumalal mõistlik
omada siin maa peal üht prohvetit,
keda võiksime järgida ja kellelt juhiseid saada?
Aitäh vastuse eest!"
Olen sellega täiesti nõus.
Olgu siinkohal öeldud,
et Jumalat kuulvaid inimesi on palju, mitte vaid mõned.
Mäletan, kuidas mõni aasta tagasi tundus,
et USA läheb sõtta Lähis-Idaga, kuna venelased läksid sinna sisse.
Palvetasin selle pärast ja Jumal küsis mu käest:
"Olen ma sulle öelnud midagi selle teema kohta?"
Vastasin: "Ei ole."
Ta küsis: "On su sõbrad sellest midagi kuulnud?"
Ütlesin, et ei ole,
mispeale Ta vastas: "Seal ei juhtu mitte midagi."
Jumal on see, kes näitab meile asju.
Ma palun väga palju, et kuulda, mida Jumal ütleb
ja ma usun, et paljud teised teevad seda sama.
Nii et me ei igatse kuulda vaid ühte häält - see oleks ohtlik,
vaid tuhandeid neid, kes kuulevad Jumala häält
ja kes juhatab neid kõige toimuva osas.
Nagu üks Iisraeli hõimudest, kes mõistis aegu
ja ka ütles Iisraeli rahvale, mida nad tegema peavad.
Ma küsin igapäevaselt Jumalalt palves juhiseid
erinevate teemade kohta.
Palun iga päev, et Ta näitaks mulle, mis on teoksil
ja paljud teevad seda sama.
Irene: "Loen palju kristlikke raamatuid Jumala teenimise kohta,
kus on ka palju piiblisalme sees,
On see juba nagu Piibli uurimine?"
Sellest on abi, aga mitte päris.
Hea on siiski minna otse allika juurde.
Inimesed tõlgendavad sageli asju ja nende tähendust omal moel.
Kuid hankige endale üks korralik piiblitõlge
ja hakake ise seda lugema, lastes Jumalal kõnetada end.
Ärge saage oma ilmutusi Piiblist kellegi teise kaudu,
vaid allikast endast.
Kevin: "Millal on kõige varasem aeg, kus Jumal ilmutab meile oma tahet?
Eriti meie töö ja karjääriga seoses,
kus saame kasutada oma ande ja oskusi."
Kõige varasem aeg selleks on te lapsepõlves,
kui teilt küsitakse, mida teile meeldib teha?
Kui mõelda tagasi sellele, mida teile meeldis lapsena teha,
on see ka miski, mida teile meelib vanemaks saades teha.
Jumal annab teile te talendid juba lapseeas.
Usun, et see oleks vastus te küsimusele.
Olin u 10-aastane, kui olime ühes kaubamajas
ja ma nägin seal kohalikku uudisteankrut,
kes intervjueeris kuberneri ja ta perekonda.
Mäletan, kuidas mõtlesin: "Ma tahan ka seda teha."
See on see, kus see seeme sai külvatud.
Küll Jumal näitab teile.
Me aeg on tänaseks kahjuks läbi.
Lõpetuseks aga Roomlastele 12:21:
"Ära lase kurjal võitu saada enese üle, vaid võida sina kuri heaga!"
Aitäh, et olite meiega ja kõike head!
Lapsed,
tahame, et nad kasvaks üles Jumala Sõna tundmises.
Tänapäeva kiires elus kuluks meile aga selleks abi ära.
Tasuta "Superraamatu" piibliäpis on palju lastele meeldivaid asju.
Piibli tundmaõppimine on põnev,
nii nagu ka ägedade mängude mängimine
ja lahedate videote vaatamine.
Lisaks piiblikangelaste avastamine.
Jumala Sõna tundmaõppimine on lõbus.
Tasuta "Superraamatu" piibliäpp
Kui vajad rääkida kellegagi, kes hoolib,
helista TV7'sse 44 22 227 või kirjuta: palve@tv7.ee
Tõlge: Anne-Ly Raukas